**Frank Anthony** „**Tony**" **Iommi** (\* 19. február 1948, Birmingham, Spojené kráľovstvo) je britský sólový gitarista známy hlavne pre jeho pôsobenie v heavy metalovej skupine Black Sabbath. Je zároveň jediným členom tejto skupiny, ktorý v nej hral počas celej jej existencie. Iomiho spoluhráč Geezer Butler a ďalší bývalí členovia tejto skupiny: Ronnie James Dio a Vinny Appice absolvovali s ním v roku 2007 svetové turné v skupine s názvom Heaven and Hell.

Život
-----

Iommi sa narodil v Birminghame ako jediné dieťa britsko-talianskych rodičov Sylvie Maria (rodená Valenti, narodená v Palerme) Iommi a Anthonyho Franka Iommiho. Vyrastal v Birminghamskej mestskej časti Handsworth, kde navštevoval školu Birchfield Road School. Na tej istej škole bol o ročník nižšie aj jeho budúci kolega z kapely Ozzy Osbourne.

Tony Iommi sa začal zaujímať o hru na gitaru už ako tínedžer. K záujmu ho inšpirovali skladby Hanka Marvina a skupiny The Shadows. Ako 17 ročný utrpel Iommi v továrni na výrobu plechov pracovný úraz, pri ktorom prišiel o posledné články prostredníka a prsteníka pravej ruky. Nakoľko je Tony ľavák, používal túto ruku na hmatníku gitary, tento úraz mu spôsoboval bolesti pri tlaku na gitarové struny. Bol presvedčený o tom že ako hráč na gitaru skončil. Jeho šéf z práce, ktorý vedel o tom že si po večeroch privyrába hraním v miestnom pube, mu poradil či by sa nepokúsil o niečo podobné ako v tom období slávny belgický džezový gitarista rómskeho pôvodu, ktorý vystupoval pod umeleckým menom Django Reinhardt. Reinhardt totiž stratil ešte ako malé dieťa pri požiari pohyblivosť v treťom a štvrtom prste na ruke, ktorú používal na hmatníku gitary. Po pokusoch s hraním na gitaru praváckym spôsobom sa Tony nakoniec rozhodol skúsiť používať struny na bendžo, ktoré nie sú také tvrdé a na poškodené prsty si nasadzoval vrchnáky z plastickej hmoty. Časom si na tieto prsty začal špeciálne upravovať vrchnáky z fliaš od čistiacich prostriedkov, neskôr aj krajčírske prsteníky pokryté kožou.

Tony Iommi hrával v niekoľkých blues-rockových kapelách. V rokoch 1964 – 65 to bola skupina The Rockin' Chevrolets, ktorá dostala ponuku pre hrávanie v Nemecku. Tony vtedy zanechal prácu v továrni a stal sa profesionálnym hudobníkom. V rokoch 1966 a 1967 hral v skupine The Rest so svojim bývalým spolužiakom, bubeníkom Billom Wardom. Stretli sa spolu neskôr v roku 1968 aj v ďalšej kapele s názvom Mythology. V čase rozpadu skupiny Mythology zanikla aj ďalšia kapela Rare Breed, v ktorej spieval John "Ozzy" Osbourne a na rytmickú gitaru hral Terry "Geezer" Butler, ktorí spolu s Billom Wardom a Iommim, ďalším gitaristom Jimmy Phillipsom a saxofónistom Alanom "Aker" Clarkom založili skupinu Polka Tulk Blues Company. Iba po dvoch vystúpeniach Clark s Philipsom skupinu opustili a skupina si skrátila meno na Polka Tulk.

V septembri 1968 Iommi, Butler, Ward a Osbourne premenovali skupinu na *Earth*. Pod týmto názvom vystupovali do decembra 1968, keď Iommi nakrátko odišiel hrať do skupiny Jethro Tull. S touto skupinou hral iba na jednom koncerte a do skupiny Earth sa vrátil. V roku 1969 v Anglicku pôsobila ešte jedna skupina pod rovnakým názvom a tak sa premenovali z *Earth* na *Black Sabbath*. Iommiho predchádzajúci pracovný úraz neskôr spôsobil, že jeho podladená gitara v skladbách skupiny Black Sabbath mala svoj charakteristický zvuk, ktorý sa stal jedným zo znakov pre rockový subžáner, známy dnes ako heavy metal. Iommiho ladeniu sa musel prispôsobiť aj basgitarista Geezer Butler.

Autobiografia
-------------

* 2011 - *Iron Man: My Journey through Heaven and Hell with Black Sabbath*

Diskografia
-----------

### Sólové albumy

* 2000 *Iommi*
* 2004 *The 1996 DEP Sessions*
* 2005 *Fused*

Referencie
----------

1. ↑  TONY IOMMI: More Autobiography Details Revealed - Aug. 2, 2011

Literatúra
----------

* IOMMI, Tony. *Iron Man : moje jízda s Black Sabbath – nebem i peklem*. Preklad Vít Malinovský. Vyd. 1. Praha : Volvox Globator, 2021. 327 s. (Evokace; zv. 70.) ISBN 978-80-7511-645-1.

Iné projekty
------------

Commons
* Spolupracuj na Commons Commons ponúka multimediálne súbory na tému **Tony Iommi**

Externé odkazy
--------------

* oficiálna stránka

  


| * z
* d
* u
Black Sabbath |
| --- |
| 
* **Ozzy Osbourne**
* **Tony Iommi**
* **Geezer Butler**

* Bill Ward
* Vinny Appice
* Jo Burt
* Bev Bevan
* Terry Chimes
* Laurence Cottle
* Bob Daisley
* Ronnie James Dio
* David Donato
* Ian Gillan
* Ray Gillen
* Glenn Hughes
* Tony Martin
* Neil Murray
* Geoff Nicholls
* Cozy Powell
* Eric Singer
* Dave Spitz
* Dave Walker

 |
| Albumy | 
* *Black Sabbath*
* *Paranoid*
* *Master of Reality*
* *Black Sabbath, Vol. 4*
* *Sabbath Bloody Sabbath*
* *Sabotage*
* *Technical Ecstasy*
* *Never Say Die!*
* *Heaven and Hell*
* *Mob Rules*
* *Born Again*
* *Seventh Star*
* *The Eternal Idol*
* *Headless Cross*
* *Tyr*
* *Dehumanizer*
* *Cross Purposes*
* *Forbidden*
* *13*

 |
| Koncertné albumy | 
* *Live Evil*
* *Cross Purposes Live*
* *Reunion*
* *Past Lives*
* *Live at Hammersmith Odeon*

 |
| Kompilácie | 
* *We Sold Our Soul for Rock ’n’ Roll*
* *The Sabbath Stones*
* *Symptom of the Universe: The Original Black Sabbath 1970-1978*
* *Black Box: The Complete Original Black Sabbath (1970-1978)*
* *Greatest Hits 1970-1978*
* *The Dio Years*
* *The Rules of Hell*

 |
| Single | 
* „Evil Woman"
* „Black Sabbath"
* „N.I.B."
* „The Wizard"
* „Paranoid"
* „Iron Man"
* „War Pigs"
* „Fairies Wear Boots"
* „Sweet Leaf"
* „Children of the Grave"
* „After Forever"
* „Snowblind"
* „Tomorrow's Dream"
* „Supernaut"
* „Changes"
* „Sabbath Bloody Sabbath"
* „Sabbra Cadabra"
* „Am I Going Insane?"
* „Hole in the Sky"
* „Symptom of the Universe"
* „Rock 'n' Roll Doctor"
* „Dirty Women"
* „Never Say Die!"
* „Neon Knights"
* „Die Young"
* „The Mob Rules"
* „Turn up the night"
* „Voodoo"
* „Trashed"
* „No Stranger to Love"
* „Headless Cross"
* „Devil and Daughter"
* „Feels Good to Me"
* „TV Crimes"
* „The Hand that Rocks the Cradle"
* „Psycho Man"
* „Selling My Soul"
* „The Devil Cried"

 |
| Video | 
* *Never Say Die*
* *Black and Blue*
* *The Black Sabbath Story Vol. 1 - 1970-1978*
* *The Black Sabbath Story Vol. 2 - 1978-1992*
* *The Last Supper*
* *Inside Black Sabbath - 1970-1992*
* *Black Sabbath's Paranoid*
* *Rock Review*
* *In Their Own Words*
* *Hangin' with Heaven and Hell*

 |
| Súvisiace články | 
* Heaven and Hell
* Členovia kapiel Black Sabbath a Heaven and Hell
* Diskografia Black Sabbath

 |

Autoritné údaje: * BnF: 139310887
* GND: 130337749
* ISNI: 0000 0000 8133 3157
* LCCN: n96015940
* NK ČR: ola2002151393
* VIAF: 54335469
* WorldCat: lccn-n96015940